ชเต็ฟฟัน อิลซังเคอร์

ชเต็ฟฟัน อิลซังเคอร์ (เกิดวันที่ 18 พฤษภาคม ค.ศ. 1989) เป็นนักฟุตบอลชาวออสเตรีย ปัจจบันลงเล่นในตำแหน่งกองกลาง#กองกลางตัวรับให้แก่เจนัว สโมสรในเซเรียบี และทีมชาติออสเตรีย 

อิลซังเคอร์ ได้เป็นตัวแทนประเทศของเขาในการแข่งขันชิงแชมป์ยุโรปรุ่นอายุไม่เกิน 19 ปี และเป็นสมาชิกของทีมรุ่นอายุไม่เกิน 21 ปีด้วย ก่อนที่จะลงเล่นให้กับทีมชาติชุดใหญ่มาตั้งแต่ปี ค.ศ. 2014 เขายังได้ลงเล่นในการแข่งขันฟุตบอลชิงแชมป์แห่งชาติยุโรป 2016 และ 2020

 สโมสรอาชีพ 
อิลซังเคอร์เริ่มเล่นฟุตบอลกับทีมเยาวชนของแอร์สเทอฮัลเลินเนอร์ในฐานะผู้รักษาประตู แต่ภายหลังเปลี่ยนไปเล่นในตำแหน่งกองกลางแทน ต่อมาใน ค.ศ. 2005 เขาเซ็นสัญญากับเร็ดบุลซัลทซ์บวร์ค โดยจะได้เล่นให้แก่ทีมจูเนียร์ก่อน

ในวันที่ 4 เมษายน ค.ศ. 2009 อิลซังเคอร์มีชื่อเป็นตัวสำรองของทีมชุดใหญ่ในเกมลีกเป็นครั้งแรก ต่อมาเขาได้ลงเล่นนัดแรกให้แก่ทีมชุดใหญ่ในฟุตบอลถ้วยในประเทศเมื่อวันที่ 15 สิงหาคม ค.ศ. 2009 ต่อมาในวันที่ 25 สิงหาคม ค.ศ. 2009 เขาได้ลงเล่นระดับทวีปเป็นครั้งแรกในยูฟ่าแชมเปียนส์ลีกรอบคัดเลือกนัดที่พบกับมักกะบีไฮฟา หลังจบฤดูกาล 2009–10 เขาได้เซ็นสัญญากับเอ็สเฟา แมตเตอร์บวร์ก ต่อมาใน ค.ศ. 2012 เขาย้ายกลับสู่เร็ดบุลซัลทซ์บวร์ค ซึ่งในครั้งนี้ เขาเป็นตัวหลักของทีมแล้ว โดยเขาได้ต่อสัญญากับสโมสรไปจนถึง ค.ศ. 2018

ในวันที่ 31 มกราคม ค.ศ. 2020 อิลซังเคอร์ย้ายร่วมไอน์ทรัคท์ฟรังค์ฟวร์ทด้วยสัญญาที่จะมีผลจนถึง ค.ศ. 2022
 เกียรติประวัติ 
เร็ดบุลซัลทซ์บวร์ค
 ออสเตรียนบุนเดิสลีกา:  2013–14, 2014–15
 ออสเตรียนคัพ: 2013–14

ไอน์ทรัคท์ฟรังค์ฟวร์ท
ยูฟ่ายูโรปาลีก: 2021–22 
อ้างอิง

 แหล่งข้อมูลอื่น 


หมวดหมู่:กองกลางฟุตบอล
หมวดหมู่:นักฟุตบอลชาวออสเตรีย
หมวดหมู่:ผู้เล่นสโมสรฟุตบอลเร็ดบุลซัลทซ์บวร์ค
หมวดหมู่:ผู้เล่นแอร์เบ ไลพ์ซิช
หมวดหมู่:ผู้เล่นไอน์ทรัคท์ฟรังค์ฟวร์ท
หมวดหมู่:ผู้เล่นสโมสรคริกเกตและฟุตบอลเจนัว
หมวดหมู่:ผู้เล่นในออสเตรียนฟุตบอลบุนเดิสลีกา
หมวดหมู่:ผู้เล่นในบุนเดิสลีกา
หมวดหมู่:ผู้เล่นในซไวเทอบุนเดิสลีกา
หมวดหมู่:นักฟุตบอลเยาวชนทีมชาติออสเตรีย
หมวดหมู่:นักฟุตบอลทีมชาติออสเตรีย
หมวดหมู่:ผู้เล่นในฟุตบอลชิงแชมป์แห่งชาติยุโรป 2016
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:บุคคลจากรัฐซัลทซ์บวร์ค
หมวดหมู่:ผู้เล่นในชุดชนะเลิศยูฟ่ายูโรปาลีก
หมวดหมู่:นักฟุตบอลต่างชาติในลีกอิตาลี